
наредба
ЗА РЕДА И НАЧИНА ЗА ДОБИВАНЕ И ПОЛЗВАНЕ НА ДЪРВЕСИНА ИЗВЪН ГОРСКИ ТЕРИТОРИИ В ОБЩИНА БЕРКОВИЦА
РАЗДЕЛ I

Общи разпоредби
Чл.1. (1) С тази Наредба се урежда редът и начинът за ползване на дървесина извън горските територии, които не представляват гора по смисъла на Закона за горите, при условията и по реда на Закона за опазване на селскостопанското имущество (ЗОСИ), във връзка с чл. 211, ал. 4 от Закона за горите (ЗГ),  чл. 131б от Правилника за прилагане на Закона за горите (ППЗГ), чл. 63, ал. 2 от Закона за устройство на територията (ЗУТ) и чл.52 от ЗС.

(2) Наредбата се прилага за имоти, които са собственост на общината, на физически лица, еднолични търговци и юридически лица.

Чл.2. За земи, които по начин на трайно ползване не са гора, не са придобили характеристика на такава по смисъла на ЗГ, разрешение за отсичане и изкореняване се издава от общинска администрация и кмета/кметски наместник на населени места.

Чл.3. Премахване или окастряне на дълготрайна дървесна и храстова растителност се извършва въз основа на издадено писмено разрешение.

Чл.4. (1) Разрешение за отсичане и изкореняване се издава по образеца съгласно Приложение № 2 в два екземпляра от:

1. кмета/кметския наместник на населеното място - за отсичане и изкореняване до пет дървета и лозя до 1 дка;
2. оправомощено от кмета на общината длъжностно лице - за отсичане и изкореняване на по-голям (от 5 броя) брой дървета и лозя над 1 дка;
3. от кмета на общината - за дълготрайната декоративни растителност по смисъла на § 1, ал. 3 от ДР на Наредба № 1 за опазване на озеленените площи и декоративната растителност.

(2) Отказът да се даде разрешение в случаите по чл. 4, ал. 1, т. 1 и 2 може да се обжалва по реда на Административнопроцесуалния кодекс пред кмета на общината в 7-дневен срок от съобщението.

(3) Дълготрайна декоративна растителност в общински и частни имоти може да се премахва или окастря въз основа на писмено разрешение от кмета на общината в следните случаи:

1. във връзка със строителство на сгради, съоръжения, пътища и други обекти на техническата инфраструктура;
2. при реконструкция на съществуващата растителност по утвърдени паркоустройствени проекти;
3. за изсъхнали дървета и храсти, както и за тези, чието състояние застрашава безопасността на движението или сигурността на гражданите, сградите и благоустройствените фондове;

4. във връзка с премахване на последиците от производствени аварии и природни бедствия.

(3) В случаите по чл. 4, ал. 3, т. 3 и т. 4 премахването или окастрянето може да се извърши служебно въз основа на констативен протокол.

Чл.5. (1) Разрешението за отсичане и изкореняване се издава въз основа на подадено, мотивирано писмено заявление по образец (приложение № 1), заедно с приложените към него документи:
1. документ за собственост на имота (нотариален акт, решение за възстановяване, договор за доброволна делба, съдебно решение и др.);
2. скица на имота, актуална към датата на подаване на заявлението;
3. удостоверение за наследници, когато имота е наследствен;
4. квитанция за платена такса за административна услуга съгласно Приложение № 2 към Наредбата за определянето и администрирането на местните такси и цени на услуги на територията на Община Берковица;
5. констативен протокол в случаите по чл. 4, ал. 3, т. 3 и т. 4;
6. други документи, в зависимост от конкретния случай.

(2) При липсващи или неустановени граници на имот, граничещ с държавни, частни или общински горски територии се извършва трасиране. Извън тези случаи при спор относно границите задължително се извършва проверка от правоспособни лица, вписани в регистъра на АГКК.

(3) Разрешението се издава за всички заявени имоти и се ползва само от собственика /пълномощника/ на имота без да се преотстъпва на други лица.

(4) В случаите на съсобственост, когато разрешението за отсичане и изкореняване е издадено по искане на един от съсобствениците, отношенията между него и останалите съсобственици се уреждат по реда на Закона за собствеността (ЗС).

(5) Срокът на валидност на разрешението за отсичане и изкореняване и извоз на дървесината се определя за всеки конкретен случай, съобразно теренните условия, обема на сечта, сезона на провеждането й, но не може да бъде по дълъг от края на календарната година, за която е издадено.

(6) Продължаването на сроковете за отсичане и изкореняване и извоз се разрешава преди изтичането им по писмено и обосновано искане от лицето, на което е издадено разрешението за отсичане и изкореняване като се отразява в издадените екземпляри на разрешението.

(7) Срокът за издаване на разрешението за отсичане и маркиране с марка, собственост на общината е 30 дни.

Чл.6. Не се разрешава премахване на дървета, които се намират на стръмни терени с наклон над 12 градуса, в ерозирани земи, във водосборните райони на язовири или край брегове на реки и дерета, където тези дървета служат за противоерозионни или водорегулиращи цели.

Чл.7. За издаване на разрешението по чл. 3 се заплаща такса за услугата, определена в Приложение № 2 към Наредбата за определянето и администрирането на местните такси и цени на услуги на територията на Община Берковица.

Чл.8. Дървесината, добита извън горските територии на територията на Община Берковица, преди транспортиране се маркира с марка - собственост на Община Берковица. Маркирането се извършва от длъжностни лица, определени със заповед от кмета на общината.

Чл.9. Общинските марки са кръгли с надпис и номера „008 Община Берковица“, „02 Община Берковица“, „03 Община Берковица“, „04 Община Берковица“, „005 Община Берковица“, „06 Община Берковица“, „07 Община Берковица“, „09 Община Берковица“, „10 Община Берковица“, „11 Община Берковица“, „12 Община Берковица“, „13 Община Берковица“, „14 Община Берковица“, „15 Община Берковица“, „16 Община Берковица“, „17 Община Берковица“, „18 Община Берковица“ и „19 Община Берковица“ и са във вид на метално чукче.

Чл.10. Общинските марки се предоставят срещу подпис на лицата по чл. 8.

Чл.11. Лицата, определени да съхраняват съответната марка и да извършват маркирането носят персонална отговорност за нея.

Чл.12. (1) При загуба или нарушение целостта на марката, съответното лице информира незабавно кмета на общината, за което той:
1. издава заповед за обезсилване на марката;
2. уведомява в 7-дневен срок Държавно горско стопанство-Берковица и Регионална дирекция по горите (РДГ) гр. Берковица.

(2) При изгубване на марката, кметът може да потърси дисциплинарна отговорност от виновното лице.

Чл.13. (1) Лицата, определени от кмета на общината да издават разрешителни и да извършват маркиране, носят отговорност за законосъобразността и целесъобразността на сечта.
(2) Лицата по ал. 1 нямат право да преотстъпват общинската марка на други лица, освен когато марката се използва в присъствието им и под техен контрол.
Чл.14. Заявителят носи отговорност за недопускане на отсичане на дървесина в чужд или спорен имот.
Чл.15. /Изменен и допълнен с Решение № 828 от Протокол № 47/26.05.2017г./ Дървесина, добита извън горските територии, собственост на юридически или физически лица, се транспортира до крайния адрес, придружена с електронен превозен билет.

РАЗДЕЛ II

Маркиране , измерване и кубиране на дървесината на корен
Чл.16. След оглед на място и издаване на разрешението за отсичане и изкореняване, дърветата, определени за премахване, се маркират с общинските марки по чл. 9.
Чл.17. Марката се поставя в основата на дърветата от долната страна на склона така, че след отсичането им марката да остане на дънера.
Чл.18. (1) След маркирането на корен се извършва изчисляване на обема на дървесината в плътни кубически метри, а дърва за горене – в пространствени кубически метри. Когато това е невъзможно поради липса на специални измервателни уреди, определянето на обема се извършва след отсичането, в лежащо състояние.
(2) Пространствените кубически метри се получават, като измерените плътните кубически метри, се разделят с универсален коефициент 0,55. 
Чл.19. Когато дървесината е за огрев, обемът се изчислява в пространствени кубически метри, съгласно чл. 18.
Чл.20. При дървата за горене се маркира най-малко 30 на сто от обема на натоварената на транспортното средство дървесина чрез поставяне на марката на видимия при транспортиране отрез, като задължително се маркират всички отрези с диаметър над 20 см.
Чл.21. Когато добитата дървесина е от орехови, кестенови, бадемови, лешникови и черничеви дървета, както и други видове дървета, представляващи особена ценност за селското стопанство, намиращи се под режим на особена закрила или дървесината е необходима за материал (едра строителна дървесина, средна строителна дървесина или обли занаятчийски материали (ОЗМ)), се маркира един от отрезите на всяка секция, на който предварително с траен знак е отбелязан обемът й;.
РАЗДЕЛ ІІІ
Сеч  в имоти – общинска собственост

Чл.22. (1)Сеч на дървесина от земеделски земи от Общинския поземлен фонд (ОПФ) се допуска, когато това е необходимо за осъществяване на инвестиционни намерения на общината, пробиване на път, за осигуряване на достъп до имот, за извършване на хидромелиоративни мероприятия, необходими на територията на поземления фонд или за привеждане на имота в добро земеделско и екологично състояние,
(2) Сеч на дървесина от  земеделски земи от  Общинския поземлен фонд (ОПФ) отдадени под наем чрез сключен договор /почистване от храсти, дървета и нежелана тревиста и храстовидна растителност/се допуска с цел използването му по предназначение, съгласно неговия начин на трайно ползване.
Чл.23. (1) Сечта в земеделски земи, собственост на общината, включително и за дейностите по чл. 22, ал.2 се извършва след издаване на разрешение за отсичане и изкореняване по чл. 4.

(2) За извършване на сеч по ал. 1 се подава заявление до кмета на общината или кмета/кметския наместник на съответното населено място, съгласно Приложение № 1.
(3) Сеч на дървесина по чл. 22, ал.2 от земеделски земи от ОПФ, отдадени  под наем чрез сключен договор /почистване от храсти, дървета и нежелана тревиста и храстовидна растителност/се извършва по следния ред и начин:

1. Наемателят подава заявление за отсичане на определен брой дървета от имот от ОПФ с цел почистването му. Броят и видът на дърветата за отсичане се определя от комисия съгласно заповед на кмета на Община Берковица, след оглед на място. 

2. Наемателят не заплаща такса за маркиране на дърветата в земеделски земи – имоти от ОПФ, отдадени под наем.

3. Разходите по отсичането и транспорта на дърветата са за сметка на наемателя.

4. Дървесината (дърва за огрев) от отсечените дървета наемателят заплаща по ценоразпис.  

5. Цените от ценоразписа са въз основа на доклад за определяне на базисните цени на дървесина по такса на корен, изготвен от лесовъд, регистриран в публичния регистър на ИАГ за упражняване на лесовъдска практика.
6. Количеството и вида на предвидената за сеч дървесина ще бъде определена от комисия, съгласно  заповед на кмета на Община Берковица. 
            7. Отсечената дървесина се предава на наемателя с предавателно-приемателен протокол след заплащането й.

            8. Превозен билет за транспортиране на добитата дървесина се издава след представяне на фактура и предавателно приемателен протокол по т.7
            9. Правото на собственост върху дървесината преминава в полза на лицето по т.1 след заплащане на цената и подписване на приемателно-предавателния протокол.
            10. Определените цени на дървесината ще се актуализират всяка календарна година по реда предвиден в т.5.
            Чл.24. (1) Предвидените за сеч дървета  или  отсечената дървесина по чл. 22, ал.1 се предлага за продажба след решение на общински съвет по един от следните начини:
1. на стояща дървесина на корен;

2. на добита дървесина.

          (2) Продажбата на стояща дървесина на корен и продажбата на добита дървесина се осъществява по един от следните начини:

1. търг с явно наддаване;

2. търг с тайно наддаване;

           (3)  Търговете по ал.2 се провеждат по реда на глава 7 „Провеждане на публични търгове за отдаване под наем и разпореждане с общинско имущество от Наредба за придобиване, управление и разпореждане с общинско имущество.
(4) По реда предвиден в чл.24 се предлагат за продажба и предвидените за сеч дървета  или  отсечената дървесина, извън случаите по чл. 22, ал.1 и ал.2 от имоти, общинска собственост в урбанизираната територия.
           Чл.25. Отсечената дървесина по чл. 22, ал.1 от земи, общинска собственост може да се предостави на разположение за снабдяване на социално слаби жители, социални домове, детски градини и други поделения на община Берковица след решение на общински съвет.

Чл.26. Срокът за извършване на сечта и извозването на дървесината се определя в разрешението съобразно обема на сечта, терена на имота и сезона, през който се извършва.

РАЗДЕЛ ІV
Заплащане и издаване на превозен билет

Чл.26a. Дървесината, добита извън горските територии, ще се заплаща по реда на Раздел IV „Разпореждане с движими вещи – частна общинска собственост“ от Наредбата за реда за придобиване, управление и разпореждане с общинско имущество.
Чл.27. /Изменен и допълнен с Решение № 828 от Протокол №47/26.05.2017г./ Дървесината, добита извън горските територии се транспортира, придружена с „електронен” превозен билет, издаден от длъжностни лица, определени от кмета на общината.
Чл.28. /Изменен и допълнен с Решение №828 от Протокол №47/26.05.2017г./ Електронният превозен билет удостоверява законното транспортиране на описаната в него дървесина от мястото на натоварване до посоченото място на доставка, в срок до 12 часа, считано от момента на издаването му.

Чл.29. (1)/Изменен и допълнен с Решение №828 от Протокол №47/26.05.2017г./ Електронният превозен билет е изработен по образец, утвърден със заповед на изпълнителния директор на Изпълнителна агенция по горите гр. София. 
(2) /Отменена с Решение №828 от Протокол №47/26.05.2017г./
(3) /Отменена с Решение №828 от Протокол №47/26.05.2017г./
(4) /Изменена и допълнена с Решение №828 от Протокол №47/26.05.2017г./ Оригиналът на електронния превозен билет придружава транспортираната дървесина до мястото на нейната доставка, посочено в билета. Лицата на чието име е издаден билетът са длъжни да го съхраняват за срок до 3 години от издаването му.
(5) /Изменена и допълнена с Решение №828 от Протокол №47/26.05.2017г./ Данните в електронните превозни билети се попълват само чрез мобилното устройство.

Чл.30. (1) /Отменена с Решение №828 от Протокол №47/26.05.2017г./
(2) Когато няма прехвърляне на собствеността на добитата дървесина, в реквизита „купувач” се попълват данните на продавача.
(3) /Изменена и допълнена с Решение №828 от Протокол №47/26.05.2017г./ В електронния превозен билет се описва обема на добитата дървесина по сортимент и дървесен вид в плътни кубически метри, а когато е дърва за огрев или технологична дървесина се посочва в пространствени кубически метри като се вписва и коефициента на плътност.
(4) /Изменена и допълнена с Решение №828 от Протокол №47/26.05.2017г./ Когато транспортът се извършва с комбинация от превозни средства (камион и ремарке, полуремарке, прицеп и др.) в превозните билети задължително се посочват регистрационните номера на всяко отделно превозно средство.
(5) /Изменена и допълнена с Решение №828 от Протокол №47/26.05.2017г./ Когато с едно превозно средство се транспортира дървесина до различни адреси, се издават отделни електронни превозни билети за всеки адрес.
(6) Данните за километропоказателя се попълват по данни на водача на МПС.
Чл.31. /Изменен и допълнен с Решение №828 от Протокол №47/26.05.2017г./ В електронния превозен билет, издаден за транспортиране на дървесина с превозно средство, за което не се изисква по закон наличието на регистрационен номер, не се попълват реквизитите за регистрационен номер и километропоказател.
Чл.32. /Изменен и допълнен с Решение №828 от Протокол №47/26.05.2017г./ Коригирането на електронни превозни билети се допуска в следните случаи:

   а) от лицето, издало електронния превозен билет - извършва се преди тръгване на превозното средство, до 15 мин. от издаването на съответния билет;

  б) след изтичане на срока по буква „а”, лицето, издало превозния билет уведомява писмено РДГ относно необходимостта от извършване на корекция. Коригирането се извършва от упълномощено лице в РДГ- Берковица.

Чл.33. /Изменен и допълнен с Решение №828 от Протокол №47/26.05.2017г./ Електронен  превозен билет се счита за издаден, когато лицето, което го издава избере от менюто на устройството опция „отпечатване на оригинал”.
Чл.34. /Изменен и допълнен с Решение №828 от Протокол №47/26.05.2017г./ В случай на обективни причини и необходимост от претоварване на дървесината, същата се транспортира, придружена с нов електронен превозен билет, в който се описва претоварената дървесина, общото й количество, както и номерата на предходните електронни превозните билети, с които дървесината е трябвало да се транспортира или е транспортирана до мястото на претоварването. Старите електронни превозни билети се прилагат към новия електронен превозен билет и придружават дървесината до крайното място на доставка.
Чл.35. /Отменен с Решение №828 от Протокол №47/26.05.2017г./
Чл.36. /Изменен и допълнен с Решение №828 от Протокол №47/26.05.2017г./ При възникване на авария или на други обстоятелства по време на транспортиране на дървесина, налагащи удължаване на срока по чл. 28 или претоварването на дървесината на друго превозно средство, се издава нов електронен превозен билет от лице по чл.211, ал.2 от Закона за горите. В новия електронен превозен билет се посочват номерът и датата на стария билет и дървесината се придружава от двата билета.
Чл.37. /Изменен и допълнен с Решение №828 от Протокол №47/26.05.2017г./ При загуба или кражба  на мобилно устройство, лицето на което е било предоставено, незабавно уведомява на дежурния телефон съответната РДГ за възникналите обстоятелства. Когато това не е възможно, лицето извършва  в срок до 24 часа писмено, в т.ч. и чрез електронна поща, в съответствия с изискванията на Закона за електронния документ и електронния подпис. Достъпът на изгубените/откраднатите мобилни устройства до интернет информационната система на ИАГ се спира от РДГ или ИАГ.
Чл.38. При проверка, вписаните в превозния билет лица са длъжни да представят билета на проверяващия.

Чл. 39. /Изменен и допълнен с Решение №828 от Протокол №47/26.05.2017г./ Копията на електронните превозни билети, издадени от определените длъжностни лица се отчитат веднъж месечно /в последния петък на месеца/ пред кмета на Община Берковица, придружени с опис по образец съгласно Приложение № 3 и с копие на разрешението за отсичане и изкореняване.

Чл. 40. /Отменен с Решение №828 от Протокол №47/26.05.2017г./
Чл. 41. /Отменен с Решение №828 от Протокол №47/26.05.2017г./
РАЗДЕЛ V
Ползване на дървесина в имоти в урбанизираните територии. Изкореняване на лозови насаждения

Чл.42. (1) За премахване на дървета и храсти в имоти, находящи се в урбанизирана територия и земи по § 4 от Закона за собствеността и ползването на земеделските земи (ЗСПЗЗ), разрешението се издава по реда, определен с настоящата наредба и съгласно чл. 63, ал. 2 от Закона за устройство на територията (ЗУТ).
(2) В случай на необходимост от превоз на добитата дървесина се прилагат разпоредбите на раздел IV от настоящата наредба.
Чл.43. Изкореняването на лозови насаждения се извършва по реда на настоящата наредба  и съответните закони.
РАЗДЕЛ VI
Административно-наказателни разпоредби


Чл.44. (1) (Изменен и допълнен с Решение №576 от Протокол №28/25.07.2025г.) Наказва се с глоба от 100 лв. (51.13 евро) до 500 лв. (255.65 евро), който отсече, унищожи или повреди без разрешение дърво или лозя опазвани, съгласно Закона за опазване на селскостопанското имущество, съответно имуществена санкция в размер от 200 лв. (102.26 евро) до 1000 лв. (511.29 евро), ако не е предвидено по-тежко наказание.
(2) (Изменен и допълнен с Решение №576 от Протокол №28/25.07.2025г.) При повторно извършване на нарушение по предходната алинея наказанието е глоба от 150 лв. (76.69 евро) до 800 лв. (409.03 евро), съответно имуществена санкция в размер от 300 лв. (153.39 евро) до 1500 лв. (766.94 евро).
Чл.45. (Изменен и допълнен с Решение №576 от Протокол №28/25.07.2025г.) Наказва се с глоба от 100 лв. (51.13 евро) до 500 лв. (255.65 евро) ако не подлежи на по-тежко наказание длъжностно лице, което нареди или допусне да се извърши нарушение съгласно настоящата наредба.

Чл.46. (1) (Изменена и допълнена с Решение №576 от Протокол №28/25.07.2025г.) Наказва се с глоба от 50 лв. (25.56 евро) до 300 лв. (153.39 евро), ако деянието не съставлява престъпление, физическо лице, което възпрепятства изпълнението на служебни задължения на длъжностните лица по тази наредба.

(2) (Изменена и допълнена с Решение №576 от Протокол №28/25.07.2025г.) Когато нарушението по ал. 1 е извършено от юридическо лице или едноличен търговец, се налага имуществена санкция в размер от 100 лв. (51.13 евро) до 500 лв. (255.65 евро).
Чл.47. Нарушенията по наредбата и нейното прилагане се установяват с актове на кметовете на кметства, кметски наместници и длъжностни лица, определени със заповед на кмета на общината.
Чл.48. Наказателните постановления се издават от кмета на общината или от оправомощени от него лица.
Чл.49. Установяване на нарушенията, издаването, обжалването и изпълнението на наказателните постановления се извършва по реда на Закона за административните нарушения и наказания (ЗАНН).
ДОПЪЛНИТЕЛНИ РАЗПОРЕДБИ
§ 1. По смисъла на тази наредба:
1. „Дълготрайна декоративна растителност“ са дъб, топола, липа, бряст, орех, кестен, бреза, ясен, бор, смърч, ела и др., както и дървета с историческо значение в недвижими имоти на общината, държавата и граждани.
2. Ползването на дървесина извън горските територии представлява добивът на дървесина и/или разпореждането с нея, извършващо се в земи, които не са лесоустроени и не попадат в горски територии и територии по §49 от ЗГ.
3. „Премахване на дървета и храсти“ са дейностите по отсичане или изкореняване.
преходни и ЗАКЛЮЧИТЕЛНИ РАЗПОРЕДБИ

§1. Настоящата Наредба се издава на основание чл. 21, ал. 2 от Закона за местното самоуправление и местната администрация, във връзка със ЗОСИ, ЗГ, ЗУТ и подзаконовите им нормативни актове.

§2. Разпоредбите на тази Наредба се прилагат доколкото не противоречат на нормативен акт от по-висок ранг.
§3. Контролът по изпълнение на наредбата се възлага на кмета на общината.
§4. Кметът на общината може да делегира правомощията си по тази наредба на определен със заповед заместник–кмет.
§ . Настоящата Наредба е приета с Решение № 498 от Протокол № 34 от 30.09.2016г. на Общински съвет - Берковица и влиза в сила от датата на влизане в сила на решението на Общински съвет Берковица.
§6. (нов, приет с Решение №576 от Протокол №28/25.07.2025г.) Съгласно §6, ал. 2 от Преходните и заключителни разпоредби на Закона за въвеждане на еврото в Република България, настоящата наредба влиза в сила от датата на въвеждане на еврото в България по реда на чл. 3 на Закона за въвеждане на еврото в Република България.
§7. (нов, приет с Решение №576 от Протокол №28/25.07.2025г.) Наредбата за изменение и допълнение на НАРЕДБА ЗА РЕДА И НАЧИНА ЗА ДОБИВАНЕ И ПОЛЗВАНЕ НА ДЪРВЕСИНА ИЗВЪН ГОРСКИ ТЕРИТОРИИ В ОБЩИНА БЕРКОВИЦА е приета с Решение № 576 по Протокол № 28 на дата: 25.07.2025 г. на Общински съвет - Берковица и подлежи на публикуване на интернет сайта на Община Берковица.
§8.(нов, приет с Решение №576 от Протокол №28/25.07.2025г.) Контрол по изпълнението на Наредбата се възлага на Кмета на община Берковица.
Приложение № 1 към чл. 5, ал. 1
Вх. № ……………/……………….. г.
ДО
КМЕТА НА ОБЩИНА БЕРКОВИЦА
КМЕТ/КМ. НАМЕСТНИК – с. ………………….…
ЗАЯВЛЕНИЕ
за отсичане на дървета по чл. 32, ал. 2/ ал. 3 от Закона за опазване на селскостопанското имущество (ЗОСИ)

От …………………………………………………………………………………....................................…..

/име, презиме, фамилия/

ЕГН/ЕИК ……….…..….., л.к. № ……...…..….., изд. на …………...….., от МВР ……………....…..…..,

тел. …………...…..
адрес/седалище: ……………………………………………………………..……………….………………

…………………………………………………………………………………..……………….………...…..
УВАЖАЕМИ ГОСПОДИН КМЕТ,

Моля да ми бъде издадено разрешение за отсичане/кастрене на следните видове и брой дървета/храсти/клони и др., поради следните причини:
......................................................................................................................................................................................................................................................................................................................................................,

находящи се в частен имот № .....................................................................................................………….., с площ ………………………………………………..……… в местността ..............................................., в землището на с. ......................................

Прилагам следните документи:

1. копие от документ за собственост на имота (нотариален акт, решение за възстановяване, договор за доброволна делба, съдебно решение и др.);
2. скица на имота, актуална към датата на подаване на заявлението;
3. удостоверение за наследници, когато имота е наследствен;
4. квитанция за платена такса за административна услуга, съгласно Приложение № 2 към Наредбата за определянето и администрирането на местните такси и цени на услуги на територията на Община Берковица;
5. констативен протокол в случаите по чл. 4, ал. 3, т. 3 и т. 4;
6. други документи, в зависимост от конкретния случай.

Дата: ………………….



ЗАЯВИТЕЛ: ……………………
Гр/с. …………………..





/подпис, печат/
Приложение № 2 към чл. 4, ал. 1

[image: image1.jpg]


ОБЩИНА БЕРКОВИЦА

ОБЩИНСКА АДМИНИСТРАЦИЯ  -  БЕРКОВИЦА
пл. “Йордан Радичков” № 4, 3500, гр. Берковица, област Монтана, тел.: 0953/88404, факс: 0953/88405

РАЗРЕШЕНИЕ ЗА ОТСИЧАНЕ

НА ДЪРВЕТА ИЗВЪН ГОРСКИЯ ФОНД

№ ……………………/…………………20…… г.

На основание чл. 44, ал. 2 от ЗМСМА, чл. 32, ал. 2/ал. 3 от ЗОСИ във връзка с постъпило заявление с вх. № …………../…………… г. и представени документи за собственост…………………………………………………………………………………………………
Р А З Р Е Ш А В А М 

На ………………………………………………………………………………………………….……...

…………………………………………………………………………………………………….……….

/име, ЕГН/ЕИК/

 С адрес: гр./с./…………………………………………………………………………№…………..…

Да отсече/почисти в собствения/наетия си имот № ………………., находящ се в землището на гр./с./…………………………………., общ. Берковица, в местността …………………………….., площ ………….. дка, следните дървета/лозя: ……………………………………………………………
………………………………………………………………………………………………………………..

	№
	Категория дървесина
	Дървесен вид
	Брой дървета
	Куб. м.

	1.
	Едра строителна дървесина
	
	
	

	2.
	Средна строителна дървесина
	
	
	

	3.
	Дребна строителна дървесина
	
	
	

	4.
	Дърва
	
	
	

	5.
	Вършина
	
	
	


Общо бр. дървета:…………………….

Срок за провеждане на сечта/почистването: от……...... г. до…………..г.

Издал:




        


Получил:

………………..…      ………..……
        


……………..……..        ……………..

/име и фамилия/              /подпис и печат/       


/име и фамилия/                    /подпис и печат/ 

Приложение № 3 към чл. 39
О П И С

на превозни билети по Разрешение за отсичане и изкореняване по ЗОСИ № …………../………….. г.,

имот № …………., землище ……………………………

	№ по ред
	Превозен билет №



	Дата
	Технологична дървесина
	Дърва за огрев

	
	
	
	ССД
	ДСД
	Дърва
	

	
	
	
	пр. м3
	пр. м3
	пр. м3
	пр. м3

	1
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	

	Имот №
	(пр. м3)
	0
	0
	0
	0,00

	
	(пр. м3)
	0
	0
	0
	0,00


Изготвил:

/…………………./

